**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**ÎN INTERVALUL 01.11.2023, ora 08.00 – 02.11.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 02.11.2023, ora 07.00**

**RÂURI**

Debitele au fost în general relativ staționare, exceptând Vişeu, Iza, Tur şi cursul superior al Prutului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (peste normalele lunare) pe Vișeu şi pe cursul superior al Prutului și mai mici (sub 30%) pe râurile din bazinele hidrografice: Cerna, Vedea, Tazlău, Rm. Sărat, Bârlad, Jijia, pe afluenții din bazinul inferior al Jiului, pe unii afluenți din bazinul Oltului, din bazinul superior și inferior al Argeșului și pe râurile din Dobrogea.

Nivelurile pe râuri la stațiile hidrometrice se vor situa sub **COTELE DE ATENȚIE.**

Debitele vor fi relativ staționare.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 01.11 – 02.11.2023 a fost în creștere având valoarea de 3600 m3/s, sub media multianuală a lunii noiembrie (4650 m3/s).

În aval de Porţile de Fier debitele au fost în creștere

Debitul la intrarea în țară (secțiunea Baziaș) va fi în creștere (3900 m3/s).

În aval de Porțile de Fier debitele vor fi în creştere.

**2.** **Situația meteorologică în intervalul 01.11.2023, ora 09.00 – 02.11.2023, ora 06.00**

**ÎN ŢARĂ**

Vremea s-a răcit față de ziua precedentă în cea mai mare parte a țării, local mai semnificativ în nord și centru, unde valorile termice diurne au scăzut cu 8 până la 12 grade, însă în sudul și estul teritoriului acestea au caracterizat în continuare o vreme caldă pentru începutul lunii noiembrie. Cerul a fost variabil, cu înnorări temporare ziua la munte și în nord, centru, est și sud-est unde local a plouat slab; noaptea nebulozitatea s-a extins în jumătatea sud-vestică a teritoriului. Au fost mai ales averse, iar în estul Moldovei s-au semnalat descărcări electrice. La altitudini de peste 1700 m, trecător, a fost lapoviță și ninsoare. Vântul a suflat slab și moderat, local și temporar cu intensificări în prima parte a intervalului în regiunile extracarpatice şi în centru, cu viteze la rafală în general de 45...50 km/h, dar şi la munte, cu precădere la altitudini mari, unde rafalele au depăși 65...75 km/h. Temperaturile maxime s-au situat între 10 grade la Joseni și 24 de grade la Fetești, iar la ora 6 valorile termice se încadrau între -4 grade la Miercurea Ciuc și 14 grade la Dumbrăvița de Codru, Șiria, Oravița și Moldova Nouă. Dimineața și noaptea, cu totul izolat, a fost ceață.

***OBSERVAȚII:*** *de ieri dimineață de la ora 6 au fost în vigoare 5 atenționări cod galben pentru fenomene meteorologice periculoase imediate, 3 emise de către SRPV Sibiu, 1 de către SRPV Bacău și 1 de către CNPM pentru Muntenia.*

**LA BUCUREŞTI**

Valorile termice au scăzut față de ziua precedentă, însă au caracterizat în continuare o vreme caldă pentru începutul lunii noiembrie. Cerul a fost variabil, cu unele înnorări pe parcursul nopții. Vântul a suflat slab și moderat, cu ușoare intensificări ziua. Temperatura maximă a fost de 22 de grade la stația meteo Băneasa și 23 de grade la Filaret și Afumați, iar la ora 6 se înregistrau 8 grade la Afumați și Băneasa și 9 grade la Filaret.

**3. Prognoza meteorologică în intervalul 02.11.2023, ora 09.00 – 03.11.2023, ora 09.00**

**ÎN ŢARĂ**

În regiunile sudice și sud-estice, valorile termice vor fi în scădere, dar se vor situa în continuare peste normele perioadei, cerul va avea înnorări și local va ploua. În restul teritoriului, temperatura aerului va crește ușor și va fi mai cald decât în mod obișnuit la început de noiembrie; cerul va fi variabil, iar probabilitatea de ploaie redusă. Vântul va sufla slab și moderat, cu unele intensificări, îndeosebi noaptea, local în vest, în nord-est și la munte, mai ales pe creste, unde rafalele vor depăși 75...85 km/h. Temperaturile maxime se vor încadra între 13 și 20 de grade, iar cele minime între 0 grade în estul Transilvaniei și 14 grade pe litoral și în Dealurile de Vest. Pe alocuri se va forma ceață.

**LA BUCUREŞTI**

Valorile termice vor fi în scădere față de intervalul anterior, astfel încât maxima va fi de 15...16 grade. Cerul va fi temporar noros și, mai ales după-amiaza, trecător va ploua slab. Vântul va sufla slab până la moderat. Temperatura minimă va fi de 6...9 grade. Mai ales noaptea vor fi condiții de ceață.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei III de restrictii. Se mentine Planul de restrictii in alimentarea cu apa - treapta III, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura la folosintele:

\*S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei III de aplicare a restrictiilor.

\*S.C. ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

- Se aplica situatia de restrictii in alimentarea cu apa la folosinta:

\*S.C. APAVITAL S.A.Iasi prin reducerea debitelor la sursa r. Bahlui – ac.Parcovaci corespunzator treptei II de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru: A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Câmpu lui Neag (Buta), pentru efectuarea lucrarilor de inlocuire a conductei Buta-Baraj.***Administratia Bazinala de Apă Mureș***După intervalul 30.10.2023 ora 16.30 - 31.10.2023 ora 18.30, cand s-a prelevat apa din ac.Cincis, ApaProd a revenit la alimentarea cu apa din sursa Hobita / r. Barbat, județul Hunedoara.***Administratia Bazinala de Apă Buzău-Ialomiţa***Pentru sectoarele fluviului Dunărea aferente ABA Buzău-Ialomița:urmare a scăderii debitului fluviului Dunărea din ultima perioada, precum si a prognozei hidrologice a debitelor medii zilnice, începând cu data de 22.09.2023 s-a trecut la aplicarea fazei de atenționare/avertizare pentru sectorul 6.1 Chiciu-Vadu Oii si sectorul 6. Chiciu-Vadu Oii (amonte Chiciu). Începând cu data de 25.09.2023 s-a trecut la aplicarea fazei de atenționare/avertizare si pentru sectoarele: 4 Brăila – Galați - PH Brăila, 5.1 Vadu Oii – Brăila - PH Vadu Oii si 5.2 Braț Macin – PH Smârdan.***Administratia Bazinala de Apă Dobrogea-Litoral***Ca urmare a scăderii debitului fluviului Dunărea din ultima perioada, începând cu data de 21.09.2023 s-a trecut la aplicarea fazei de atentionare/avertizare pe sectoarele Chiciu(km 375) - Izvoarele (km 345) - Cernavoda (km 298) - Harsova (km 238), Dăeni - Măcin - Smârdan - Grindu - Isaccea - brat Chilia - brat Tulcea - brat Sulina, conform prevederilor Planului de restrictii si folosire a apelor in perioadele deficitare, pentru BH Dunare 2021-2025. Incepand cu data de 17.10.2023 a fost instituita faza de atentionare/avertizare-perioada de iarna, pentru SNN CNE Cernavoda, iar pe **sectorul Chiciu – Cernavoda – Harsova (sector 6.2.),** nivelul Dunarii a atins valoarea corespunzatoare treptei 1 de restrictii conform prevederilorPlanului de restrictii si folosire a apelor in perioadele deficitare, pentru BH Dunare 2021-2025. |

1. ***CALITATEA MEDIULUI***
2. **În domeniul aerului**

***Agenția pentru Protecția Mediului Prahova*** informează informează telefonic despre producerea, in data de 02.11.2023, ora 04, unui incendiu la depozitul de deșeuri aparținând SC VITALIA SERVICII PENTRU MEDIU TRATAREA DESEURILOR SRL, din localitatea Boldești Săceni, județul Prahova cu degajare mare de fum in atmosfera. Se acționează pentru stingerea incendiului de către ISU Prahova iar APM Prahova efectuează determinări pentru aer in zona de dispersie a poluanților. Nu s-au raportat victime. Vom reveni cu informații suplimentare.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**